Document ID: 32003D0535

Kommissionens beslutning
af 22. juli 2003
om ændring af beslutning 2003/218/EF for så vidt angår beskyttelses- og overvågningszoner i forbindelse med bluetongue i Italien
(meddelt under nummer K(2003) 2601)
(EØS-relevant tekst)
(2003/535/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue(1), særlig artikel 8, stk. 2, litra d), artikel 9, stk. 1, litra c), og artikel 12, stk. 1, og
ud fra følgende betragtninger:
(1) På baggrund af udviklingen i bluetonguesituationen i 2003 blev Kommissionens beslutning 2003/218/EF af 27. marts 2003 om iagttagelsesdistrikter og overvågningsområder i forbindelse med bluetongue og om regler for dyretransporter ind og ud af disse zoner og om ophævelse af beslutning 2001/783/EF(2) vedtaget. Ifølge nævnte beslutning skal der fastlægges områder med lavere (sektion 1 i henholdsvis bilag I A, I B og I C) og højere (sektion 2 i henholdsvis bilag I A, I B og I C) konstateret risiko. I betragtning af den epidemiologiske situation og miljøfaktorerne er det nødvendigt i overensstemmelse med proceduren i artikel 8, stk. 2, litra d), at afgrænse hele de områder, hvor der skal oprettes beskyttelses- og overvågningszoner i hver medlemsstat, samtidig med at der fastsættes betingelser for dyrebevægelser som undtagelse fra de restriktioner, der gælder for højere eller lavere konstateret risiko.
(2) Med hensyn til Italien har overvågningsprogrammet vist serokonvertering i provinserne Campobasso og Chieti, hvilket indikerer forekomst af bluetongue-viruset.
(3) Disse to provinser bør derfor optages på listen over beskyttelses- og overvågningszoner i Italien.
(4) I betragtning af omfanget af vira i omløb og vaccinationsdækningen i provinserne Campobasso og Chieti bør de begge anses for områder med lavere risiko og indsættes i sektion 1 i bilag I B til beslutning 2003/218/EF.
(5) Beslutning 2003/218/EF bør derfor ændres i overensstemmelse hermed.
(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag I til beslutning 2003/218/EF affattes som angivet i bilaget til denne beslutning.
Artikel 2
Denne beslutning anvendes fra den 12. august 2003.
Artikel 3
Denne beslutning er rettet til medlemsstaterne.
Udfærdiget i Bruxelles, den 22. juli 2003.

Labels: 0
18
8
6